FNs generalsekretær

FNs generalsekretær er leder av FN-sekretariatet og de facto talsmann og leder for De forente nasjoner (FN). I henhold til De forente nasjoners pakt artikkel 97, velges generalsekretæren av Generalforsamlingen på anbefaling fra Sikkerhetsrådet. Denne er ikke bare leder av administrasjonen, men har også mulighet til å spille en politisk rolle for eksempel ved å henlede sikkerhetsrådets oppmerksomhet på forhold som etter hans mening kan true opprettholdelsen av mellomfolkelig fred og sikkerhet. Dagens generalsekretær, António Guterres, er Portugals tidligere statsminister og er FNs generalsekretær fra januar 2017.

 Valg 
FN-pakten inneholder få retningslinjer for valget av generalsekretær. Pakten slår fast at «generalsekretæren skal utnevnes av generalforsamlingen etter anbefaling fra sikkerhetsrådet»Engelsk: «the Secretary-General shall be appointed by the General Assembly upon the recommendation of the Security Council» I løpet av årene har prosessen forandret seg, men det har alltid vært påkrevd med forhandling mellom de fem medlemmene med vetorett i Sikkerhetsrådet.

I praksis har også noen få detaljer vært de samme hele veien:
 generalsekretæren blir utpekt for 5 år av gangen, med mulighet til å utpekes på nytt
 ingen generalsekretær har vært det i mer enn to perioder
 kandidatene er valgt etter ulike geografiske områder (veksling)
 ingen kandidat har blitt valgt fra et av de faste landene i Sikkerhetsrådet
 generalforsamlingen har aldri avslått en kandidat foreslått av Sikkerhetsrådet.

 Liste over generalsekretærer 
 Nr.  Navn  Opphavsland  Periode  MerknadHubert Miles Gladwyn Jebb    1945–1946  Fungerende generalsekretær 1  Trygve Lie      Ble tvunget til å gå av på grunn av samarbeidsproblemer med Sovjetunionen. 2  Dag Hammarskjöld    10. april 1953–18. september 1961  Døde i en flyulykke i Ndola, Rhodesia og Nyasaland. 3  U Thant    3. november 1961–30. november 196230. november 1962–31. desember 1971  Fungerende generalsekretærFørste generalsekretær fra Asia. 4  Kurt Waldheim    1. januar 1972–31. desember 1981  5  Javier Pérez de Cuéllar    1. januar 1982–31. desember 1991  Første generalsekretær fra Sør-Amerika. 6  Boutros Boutros-Ghali    1. januar 1992–31. desember 1996  Første generalsekretær fra Afrika. 7  Kofi Atta Annan   1. januar 1997–31. desember 2006 8  Ban Ki-moon    1. januar 2007–31. desember 2016 9  António Guterres    fra 1. januar 2017

 Referanser 

 Eksterne lenker 



Kategori:Lister over personer
Kategori:Politiske lister